You All Over Me

"You All Over Me" הוא שיר שהוקלט על ידי הזמרת-יוצרת האמריקאית טיילור סוויפט בהשתתפות הזמרת האמריקאית מארן מוריס.<ref name=":0"></ref> השיר יצא לאור על ידי חברת התקליטים ריפבליק רקורדס ב-26 במרץ 2021, כסינגל שיווקי מתוך .<ref name=":3"></ref> הוא נכתב במקור על ידי סוויפט וסקוטר קרוזו בשנת 2008 והופק על ידי סוויפט וארון דסנר.<ref name=":0" />

== רקע והוצאה ==

ב-30 ביוני 2019 נרכשו המאסטרס על ששת אלבומי האולפן הראשונים של סוויפט, על ידי מנהל המוזיקה סקוטר בראון, כחלק מרכישתו של חברת ביג משין רקורדס, חברת התקליטים לשעבר של סוויפט, עד שחתמה על חוזה הקלטות עם ריפבליק רקורדס בשנת 2019.<ref name=":1"></ref> היא גינתה את העסקה בכמה צורות: תחילה, טענה שהיא ניסתה לקנות את המאסטרס במשך שנים, אך לא יכלה משום שביג משין הציבה בפניה תנאים לא הוגנים. אף על פי שניסתה למצוא את עמק השווה, היא גינתה את בראון ותיארה אותו כ"בריון ומניפולטיבי".<ref name=":1" /> סוויפט וביג משין חוו סדרה של סכסוכים: היא טענה כי נאסר עליה לבצע את שיריה במהלך טקס פרסי המוזיקה האמריקאית 2019 ובמהלך צילומי הסרט התיעודי Miss Americana (2020). כמו כן, יצא אלבום ההופעה, Live from Clear Channel Stripped 2008, בניגוד לרצונה, תוך שקראה להחרים אותו ובעקבות כך ספג כישלון מסחרי.<ref></ref><ref></ref>

סוויפט הצהירה שהיא תקליט מחדש את ששת אלבומי האולפן הראשונים שלה, כאמצעי להשיג בעלות על קטלוג המוזיקה שלה. החל מפברואר 2021, הודיעה על יציאתה של , הקלטה חוזרת של אלבומה Fearless משנת 2008, כמו גם ההקלטה החוזרת הראשונה שיצאה במסגרת הקלטת ששת אלבומיה הראשונים.<ref></ref> ב-24 במרץ 2021 הודיעה כי אחד מששת השירים שנגנזו בעבר ייצא לאור ב-26 במרץ באותה השנה ובו תשתתף הזמרת האמריקאית מארן מוריס.<ref name=":1" /><ref name=":2"></ref><ref></ref>

ב-25 במרץ 2021, "You All Over Me" הושמע באופן רשמי בתוכנית "בוקר טוב אמריקה".<ref name=":2" /> הוא דלף ברחבי האינטרנט כבר בשנת 2017.<ref name=":4"></ref>

== הרכב ומילים ==
"You All Over Me" נכתב על ידי סוויפט וסקוטר קרוזו בשנת 2008, ונועד להיכלל בגרסה המקורית של Fearless, לפני שנגנז.<ref name=":2" /> את השיר הפיק ארון דסנר,<ref></ref> ששיתף פעולה בעבר עם סוויפט באלבומיה משנת 2020 Folklore ו-Evermore.<ref></ref> מבחינה מוזיקלית, השיר מאופיין בסוגות מוזיקליות כמו קאנטרי פופ אקוסטי,<ref></ref><ref name=":5"></ref> ונעשה בו שימוש בכינורות וגיטרות.<ref name=":5" /> מבחינה לירית, הוא מדבר על בן אדם שאינו מצליח להתגבר על בן זוג לשעבר. עם זאת, הוא תואר כשיר "המציג את סוויפט כאחת שרוצה שלום ושלווה".<ref name=":4" /> משערים כי מילותיו עוסקות בזמר האמריקאי ג'ו ג'ונאס, שהיה בן זוגה של סוויפט בשנת 2008.<ref></ref><ref></ref>

== ביקורת ==
השיר זכה לביקורות חיוביות מטעם מבקרי המוזיקה, אשר ציינו אותו לשבח. אלי בייט, מ-BuzzFeed, אמרה כי "You All Over Me" הוא "טיול נעים ונוסטלגי במורד הזיכרון", והדגישה את הדמיון בין הפתיחה שלו לבין הפתיחה של השיר "Fearless". בהמשך, ציינה את העובדה ששניהם מתייחסים ל"גשם על מדרכה". האנה מלריאה מ-NME, העניקה לשיר דירוג של ארבעה כוכבי זהב מתוך חמישה כוכבים בסך הכול, ותיארה אותו כ"קפסולת זמן מ-Fearless" והוסיפה שמדובר ב"דז'ה וו מוזיקלי". היא השוותה אותו לשני השירים "Come in with the Rain" ו-"Forever & Always", שנכללו ב-Fearless גם כן. מלריאה ציינה כי הפקתו של השיר "מציגה את הצלילים של Fearless דרך פילטר עדין מתקופת Folklore", והמשיכה כאשר השוותה את שורת הפתיחה של השיר "The Last Great American Dynasty", לזו של "You All Over Me".<ref name=":5" /> טאנבי דהוט מ-Republic World תיארה את השיר כ"סיפור עתיק יומין, המסופר מנקודת מבט מודרנית", והוסיפה כי הוא מעין מחווה ל"שורשי הקאנטרי" שלה. דהוט ציינה לשבח את קולותיה של מוריס.<ref></ref> במגזין Vulture פורסמה כתבה אודות השיר, במסגרתה הופנתה כלפיו ביקורת חיובית גם כן.<ref></ref>

=== רשימות כל הזמנים וסוף שנה ===
{| class="wikitable sortable plainrowheaders" style="text-align:center;"
!ארגון
!רשימה
!מיקום
!מקור
|-
|רולינג סטון
|כל 206 השירים של טיילור סוויפט, לפי דירוג
|131
|<ref></ref>
|}

== הופעות חיות ==
סיבוב ההופעות של סוויפט, The Eras Tour, החל במרץ 2023 ובכל מופע סוויפט ביצעה שני שירי הפתעה. שירי הפתעה אלו מבוצעים במהלך מיני סט אקוסטי ואינם חוזרים על עצמם לאורך סיבוב ההופעות, למעט במקרה של טעויות במהלך הופעות. סוויפט הביעה את כוונתה לנגן שירים שונים בכל ערב כדי לספק חוויות ייחודיות למעריצים. "You All Over Me" בוצע בסולג'ר פילד בשיקגו, ב-3 ביוני 2023 יחד עם השיר "I Don't Wanna Live Forever". זו הייתה ההופעה החיה הראשונה אי פעם של שיר "From the Vault" מ-Fearless (Taylor's Version). סוויפט הפכה את ההופעה למיוחדת כשהזמינה את מארן מוריס, אחת האמניות האהובות עליה, להצטרף אליה לבמה. מוריס נענתה להזמנה והופיעה לצד סוויפט.<ref></ref>

== קרדיטים וצוות ==
הקרדיטים לקוחים מטיידל.

== מיקומי שיא ==

== היסטוריית יציאות לאור ==
{| class="wikitable"
!אזור
!תאריך יציאה
!פורמט
!חברת תקליטים
!<abbr>מקור</abbr>
|-
!כלל העולם
|26 במרץ 2021
|הזרמת מוזיקה • הורדה דיגיטלית
|ריפבליק
| style="text-align:center;" |<ref name=":3" />
|}

== קישורים חיצוניים ==

== ביאורים ==

== הערות שוליים ==

קטגוריה:שירי 2021
קטגוריה:שירי טיילור סוויפט
קטגוריה:שירי מארן מוריס
קטגוריה:שירים באנגלית
קטגוריה:שירים שנכתבו על ידי טיילור סוויפט
קטגוריה:שירים שנכתבו על ידי סקוטר קרוזו
קטגוריה:שירים שהופקו על ידי ארון דסנר
קטגוריה:שירים שהופקו על ידי טיילור סוויפט
קטגוריה:בלדות משנות ה-2010
קטגוריה:בלדות קאנטרי
קטגוריה:שירי קאנטרי פופ